text: Note.
  Sangen stammer fra Helge Rodes skuespil ”Moderen”, skrevet 1920 i anledning af Sønderjyllands genforening med Danmark.
  Teksten.
  &lt;poem&gt;
  Min pige er så lys som rav
  og Danmarks gyldne hvede,
  og blikket er så blåt som hav,
  når himmel er dernede.
  Prinsesse Tove af Danmark!
  Min piges smil er sol i maj
  og sang fra lærkestruber,
  og smilehullet viser vej
  til sindets gyldne gruber -
  Prinsesse Tove af Danmark!
  Min pige kan vel være hård
  mod dem, hun ilde lider,
  da har hun ord, som hidsigt slår
  og lidt for hidsigt bider.
  Prinsesse Tove af Danmark!
  Det smilehul går bag en sky,
  og farligt øjet gråner;
  men smilet bryder frem på ny,
  og blikkets bølger blåner.
  Prinsesse Tove af Danmark!
  Thi ser jeg i de øjne ind,
  de bliver vege, varme.
  Da hviler jeg i hendes sind
  som i to bløde arme.
  Prinsesse Tove af Danmark
  &lt;/poem&gt;